Publication: Magyar Közlöny
Issue: MK-2003-126 (Year: 2003, Number: 126)
Era: 1990-2004
Section: Az indítványban kifejtettek szerint az Ogyh1. a jogalkotásról szóló 1987. évi XI. törvény (a továbbiakban: Jat.)
Paragraph Index: 1152

Az indítványban kifejtettek szerint az Ogyh1. a jogalkotásról szóló 1987. évi XI. törvény (a továbbiakban: Jat.) alapján állami irányítás egyéb jogi eszközének minõsül, és olyan normatív rendelkezéseket is tartalmaz, amelyek nem az Országgyûlés által irányított szervekre, illetve a képviselõkre vonatkoznak. Ezzel összefüggésben az indítványozó utalt arra, hogy az Ogyh1. „olyan alapjogokat érint, amelyek csak törvényben rendezhetõk, korlátozhatók”. A hatalommegosztás elvére hivatkozva kifogásolta az indítványozó, hogy az Ogyh1. olyan tevékenység végzésérõl rendelkezett, amely nem tartozik sem az Országgyûlés, sem az országgyûlési bizottságok hatáskörébe. „A múltban politikai szerepet vállalt személyek vonatkozásában múltbeli ténykedésükrõl csak Bíróság hozhat — törvény alapján, fair eljárás keretében [...] — marasztaló vagy akár megállapító döntést.” Az indítványozó emellett azt állította, hogy az Ogyh1.-gyel vizsgálat alá vont személyek jó részénél az adatok már nem közérdekû adatok, azokra kiterjed a személyes adatok alkotmányos védelme, s ezért felhasználásukhoz az érintett beleegyezése vagy törvény rendelkezése szükséges. Végezetül az indítványozó szerint az Ogyh1. ellentétes az egyes fontos, valamint közbizalmi és közvéleményformáló tisztségeket betöltõ személyek ellenõrzésérõl és a Történeti Hivatalról szóló 1994. évi XXIII. törvénnyel (a továbbiakban: Etv.). 1.3. Az Alkotmánybíróság fõtitkárának elõkészítõ eljárását követõen az Alkotmánybíróság 2002. november 8-án alkotmánybírósági eljárásra alkalmasnak minõsített egy másik beadványt, amelyben az indítványozó — az elsõ indítványban is szereplõ alkotmányossági kifogások megfogalmazásán túl — úgy érvelt, hogy Ogyh1. új személyi körre terjesztette ki az „átvilágítást”, és „ezt részben visszamenõleg, részben diszkriminatív módon tette”. 1.4. Az Alkotmánybírósághoz 2002. november 18-án az Ogyh1. visszamenõleges hatályú megsemmisítését kezdeményezõ alkotmányjogi panasz érkezett. Az indítványozó az Ogyh1.-gyel kapcsolatban az alábbi alkotmányossági kifogásokat fogalmazta meg: sérti az Alkotmány 2. §-ában foglalt jogállamiság követelményét, mert országgyûlési bizottságnak nincs hatásköre az Ogyh1. által érintett személyi kör vizsgálatára; ellentétes az Alkotmány 8. § (2) bekezdésével, amely szerint az alapvetõ jogokra vonatkozó szabályokat törvény állapítja meg; az Alkotmány 54. §

Source: https://magyarkozlony.hu/hivatalos-lapok/1a74efc745ed8f3039f4f920428fc4c0a4859803/dokumentumok/fcce32e5832f0c9db073bda572c783c909cc2f23/letoltes